Прокуратурата ще проверява Българския национален съюз, организатор на Луковмарш - bTV Новините
Тази година шествието е насрочено за 22 февруари, но е забранено със заповед на кмета
Публикувано в 13:56 ч. 17.01.2020 г. - Обновено в 14:53 ч. 17.01.2020 г.
Главният прокурор Иван Гешев разпореди на Софийска градска прокуратура да извърши незабавна проверка за законосъобразност на дейността на сдружение „Български национален съюз – „Еделвайс“.
Сдружението е организатор на траурно факелно шествие в памет на ген. Христо Луков (Луковмарш), насрочено за 22 февруари, но е забранено със заповед на кмета Йорданка Фандъкова с оглед това дали са спазени изискванията на Закона за политическите партии.
Проверка ще търси и дали има данни за извършено престъпление от общ характер.
Националисти от чужбина дойдоха на шествието
Т.нар. Луковмарш традиционно се организира от сдружението всяка година, н предизвиква остри полемики. Освен герой от Първата световна война, убитият от комунисти генерал и ръководител на Съюза на българските национални легиони - ген. Христо Луков, е обвиняван в антисемитизъм и прокарване на идеите на Третия Райх у нас.